Guntis Ulmanis

Guntis Ulmanis (Riga, 1939ko irailaren 13a) letoniar politikaria da. Letoniako presidentea izan zen 1993tik 1999ra.

Kārlis Ulmanis Letoniako presidentearen iloba biloba da. 1941ean sobietarrek Siberiara deportatu zuten Kārlis, familiarekin batera. 1946an Letoniara itzuli ahal izan ziren, baina ez Rigara.

Letoniako Unibertsitatean Ekonomian graduatu ondoren, bi urte eman zituen sobietar armadan eta 1965ean Sobietar Batasuneko Alderdi Komunistan sartu zen.

1989an alderdi komunista utzi eta 1992an Letoniako Bankuko kontseiluko kide izendatu zuten eta Letoniako Nekazarien Batasuna alderdiarekin bat egin zuen. 1993an herrialdeko presidente hautatu zuten.

Lehendakaritzan atzerri-politikan zentratu zen. Sobietar armada Letoniatik erretiratzea lortu zuen eta herrialdea Europako Kontseiluan sartzea lortu zuen. 1996an berriro hautatu zuten presidente, eta 1999an amaitu zuen agintaldia.

 Kanpo estekak 

Kategoria:Sobietar Batasuneko Alderdi Komunistako kideak
Kategoria:Letoniako presidenteak
Kategoria:Letoniako ekonomialariak